- Ingen af de 509 passagerer om bord kom noget til, og kunne forlade færgen på normal vis. Det samme kunne de 22 lastbiler og 36 personbiler, som var med, oplyser Color Lines direktør Jacob Jensen til NORDJYSKE. Det er ikke længere siden end 10. oktober, at Color Lines hurtigfærge Silvia Ana kom for tæt på Stena Danica, da hurtigfærgen var på vej på værft i Frederikshavn Havn. Det gav dengang Stena-færgen et mindre hul i bagbords ende og nogle timers forsinkelse. Jacob Jensen kunne i går eftermiddags ikke sige noget om årsagen til den nye påsejling. - Jeg ved ikke, om det er en teknisk fejl eller noget andet. Vinden var kun 13-15 sekundmeter, ganske vist lidt atypisk fra nordøst, men om det kan være forklaringen, ved jeg endnu ikke, siger han.

Referat:
Færgen Color Festival, fik et mindre hul i siden af stævnen, da færgen ved ankomsten til Frederikshavn onsdag morgen påsejlede færgelejet.